
a ultimo siman di luna di Juli y pa dialuna venidero 
lo resta riba kalander, 153 dia pa aña 2022 yega na 


su fin caminda e gran noticia pa e bario di Parkietenbos, 
ta cu definitivamente e dump den e bario aki, lo wordo 
cera. 


Esaki tabata e promesa haci pa Minister di Agricultura y 
Medio Ambiente Ursell Arends kende a haci e anuncio 
aki dos luna atras y mientras cu e tempo ta parce cortico 
pa un cambio asina grandi y drastico, ainda tin un serie 
di cosnan cu tin cu wordo aclaria pa gobierno. 


Mientras cu Minister Arends ta comprometi pa cumpli 
cu e promesa aki haci na habitantenan di Parkietenbos, 
te ainda e mandatario y tampoco su gobierno, a aclaria 
kico lo bay haci cu e maneho di desperdicio y na unda lo 
crea un otro dump of cual ta e otro solucion cu lo bay tin. 


Keto bay tur cos ta sigui normal na e dump, tanto e 
tiramento di sushi como e candelanan di tire riba e cero 
di sushi aki pero na unda e procesamento di sushi lo bay 
ta aloca, no ta conoci ainda. 


Tanto e sector comercial como sector priva tampoco 
ta na altura di e solucion cu e mandatario lo tin pa fin 
di aña, mientras cu tampoco tin claridad riba e futuro 
di Serlimar pa loke ta recogemento di sushi di cas den 
barionan. 


CAft a conseha gobierno pa den presupuesto supletorio 
2022, saca e subsidio cu inicialmente a wordo presupuesta 
pa Serlimar pero ya caba Minister di Finansa a mustra cu 
esaki lo por nifica final di e compania di recogemento di 
sushi. 


Gobierno y Parlamento ta den reces te cu dia 15 di 
Augustus otro luna loke ta nifica cu ta resta solamente 
134 dia pa Minister Arends anuncia kico lo bay haci pa 


Ta keda 153 dia pa dump di 
Ta keda 153 dia pa dump di 


Parkietenbos cera 
Parkietenbos cera 


proceso sushi di cas, di negoshinan, di hotelnan y di 
hospital caminda e problema mas grandi pa haci e 
cambio aki, ta e aspecto financiero ya cu no tin placa 
na e momentonan aki pa haci mucho cos. 


Por a compronde cu tin varios deliberacion tumando 
luga pero gabinete Wever Croes ta sigui cu e problema 
di tin suficiente placa pa haci inversionnan necesario 
cu lo ta dificil pa spera cu realmente un cambio di e 
dump na Parkietenbos pa e aña aki ainda, lo ta algo 
factibel. 

SVb a manda casi 11 mil pa 
pensionadonan y solamente 


62% a habri esaki 


Den luna di juni y juli a manda e Jaaropgaaf 2021 pa 
pensionadonan via e-mail y post. Pensionadonan cu ta registra 
den MiPensioen ta ricibi esaki via nan e-mail, den caso cu no a 
ricibi mail controla e folder di junk of spam. 


Di un total di 10.816 email ricibi, 6.550 pensionado a habri 
nan e-mail cu ta representa un 62%. Pensionadonan cu ta 
haya nan jaaropgaaf via di Post Aruba ta ricibiendo esakinan. 


Ta posibel pa download e jaaropgaaf via di SVb si portal 
MiPensioen na https://pensioenen.svbaruba.org. 


Si no a haya e jaaropgaaf via di Post por manda un email na 
pensioenen@svbaruba.org. 


Ouderdomsverzekering (AOV) esta nos Pensioen di Biehes 
ta un seguro social pa cubri e consecuencianan financiero 
di biehes. E asegurado tin derecho riba pensioen entrante e 
luna despues di e fecha riba cual e ta yega edad di pensioen 


R 


ecientemente tabatin un decision di Corte cu ta bisa 
cu Hotel Riu Palace na Aruba no por retira un hefe di 


mantencion. Nan tabata kier a retir’e, debi cu na momento 
di compra di mercancianan pa su doño di trabou, e tabata 
acumula punto cu despues e tabata cambia nan pa su 
mesun compra nan. Esey tabata di dos biaha cu Corte a para 
e intencion di e compania hotelero pa duna e persona aki 
su retiro. 


E homber en cuestion ta traha desde 2013 como hefe di 
e departamento di mantencion cerca Calabas Hotels, cu 
ta maneha e dos hotelnan di Riu na Aruba. Pa e hotelnan 
aki e tabata haci compras di entre otro materialnan di 
construccion na un compania local. 


Aña pasa den luna di augustus hotel a dun’e su retiro di 
inmediato, despues cu nan a descubri cu e tabata tuma 
pa su mes e puntonan di descuento pa su mesun uzo. Cu e 
puntonan acumula di Fun Miles, segun informacion cu a bini 
dilanti den Corte, el a cumpra airfryer, un aparato pa keinta 
awa y cuminda pa cacho. 


E homber no tabata di acuerdo cu e retiro y a cuminsa un 
caso sumario. Cu exito y den luna di maart Hues a conclui 
cu e grupo hotelero no tabatin derecho pa retiro e chef di 
departamento aki. 


Pero e doño di trabou no a keda contento cu e veredicto y a 
purba pa medio di un otro instancia di corte haya permiso 
pa anula e acuerdo laboral. Segun e grupo hotelero a bisa 
den Corte, e puntonan di descuento ta pertenece na e 
compania, pa cual nan ta conclui cu den e caso aki por papia 
di robo y esaki ta motibo suficiente y urgente pa retiro. 


Pero atrobe e grupo di hotel mester a baha cabes. Segun 
decision di e di dos hues, e homber no por a comete robo, 
pasobra e hotelnan mes no ta dispone di un carchi di Fun 
Miles y no tabata acumula puntonan di descuento. 


Si e chef di departamento di mantencion no a pone riba su 
cuenta e puntonan acumula durante compra, nan lo a bay 
perdi. 


Acerca tin e hecho cu a trahado aki tambe a spaar punto 


No por retira trahado pa motibo 


di a uza Fun Miles pa su mes 


di su compranan personal den mercado di construccion, pa 
cual e doño di trabou no por a proba cu e puntonan cu el a 
uza tabata procedente di e compranan pa e compania. 


E hotel di su banda a trece dilanti cu e trahado como e 
persona responsabel pa e presupuesto di mantencion di 1.6 
miyon dollar, mester a percura pa e hotel haya su mesun 
carchi di descuento den mercado di material di construccion. 


E acto di e homber pa no a haci esaki, segun Hues, ta pone 
cu e no merece un premio, pero no por conta como motibo 
pa retiro. Esaki ta haci cu e homber no solamente por keda 
cu e airfryer, aparato pa keinta awa y cuminda di cacho, pero 
tambe su trabou. 

espues di e confiscacion di algun dia atras di 400 kilo di 
cocaina cerca di Aruba, ayera un biaha mas Kustwacht 


a canta bingo. Lamentablemente den e incidente aki un 
persona a perde su bida. 


E noticia cu por a scucha ayera tabata cu Kustwacht a 
intercepta un Go-Fast cu un cantidad grandi di droga y un di 
e personanan abordo di e Go-Fast a perde su bida. 


E barco di marina Hulandes Zr. Ms. Groningen cu tabata 
nabega den lama Caribense, a topa cu un Go-Fast cu tabata 
transporta un cargamento grandi di, supuestamente, 
cocaina. 


Abordo di e Go-Fast tabatin cinco persona, kendenan na 
momento di a nota cu nan a wordo descubri, a tira diferente 
bulto den lama. E parti di e cargamento ey a bay perdi, pero 
di esnan cu a logra confisca(54 bulto) a saca afo cu esaki 
tabatin un peso di 1620 kilo. 


Durante e accion pa intercepta e nave, Kustwacht a los 
algun tiro pa trata di obliga e personanan pa para y un di e 
personanan riba e Go-Fast a perde su bida. 


Droga y tripulantenan a wordo poni den man di autoridadnan 
concerni. 


E aña’ki tabatin diferente cargamento di droga confisca den 
area di Caribe. Ademas di esun di siman pasa di 400 kilo, 
tabatin un confiscacion similar ocho dia pasa dilanti costa di 
Barranquilla, Colombia. E droga ey a wordo calcula di tin un 
balor di 13 miyon dollar riba “black market”. Cual ta e mesun 
cantidad di balor esun confisca siman pasa diabierna. 


E calculacion bruto ey di e droga riba black market ta nifica 
cu e droga confisca ayera di 1620 kilo lo por tin un balor di 
rond di mey biyon dollar. 


E diferente confiscacionnan aki ta demostra con importante 
y lucrativo e ruta di traficacion den Caribe ta keda. 


E informe di Polis Hulandes 2021 (State of Drugs in the 
Netherlands 2021” e confiscacion di cargamento a aumenta 
drasticamente for di 2019 pa 2020. Un informe publica 
door di Guarda Costa Hulandes ta mustra cu a confisca 
9,869 kilo di cocaina den 2021, y informenan di media riba 
confiscacion rond di e islanan Hulandes ta demostra cu e 
volumen total di cocaina cu ta move den e area aki lo sigui 
crece. Y esey a sosode tambe. 


Dia 15 di juli tabata e mesun Zr. Ms. Groningen cu a caba di 


Narco traficantenan ta sigui haya sla 
A confisca 1.6 ton di cocaina y tiroteo den 


persecucion a causa bida di un persona 


finalisa su prome ehercicio den Caribe ora cu a topa cu 
un Go-Fast carga cu droga. A resulta cu e droga confisca 
e dia ey tabatin un peso di 650 kilo. 


E tres ultimo confiscacionnan aki den luna di Juli a yega 
caba casi 3 mil kilo di cocaina. 


Den informe internacional ta mustra cu hermana 
isla Corsou ta un hub atractivo pa diferente motibo. 
Gobierno Hulandes ta bisa cu Corsou tin un di e poco 
puertonan profundo den region di Caribe, cu ta nifica 
cu e infrastructura di navegacion ta mas resiliente cu 
otronan. E ta localisa pafo di e zona di horcan, mescos cu 
Aruba, cu ta haci e isla un punto di salida menos riesgoso 
pa traficantenan en comparacion cu otro nacionnan 
Caribense. 


Solamente un distancia di 75 kilometer riba lama ta 
separa Venezuela for di Corsou, haciendo e hermana isla 
aki un prome parada logico pa cocaina cu ta sali for di 
costa Venezolano. Y tambe pasobra tin vuelo directo pa 
Hulanda. 


5 


Diaranson 27 di Juli 2022 


LOCAL 


A 


ruba a impresiona mundo henter cu e 
forma con el a recupera di e pandemia 


di covid 19 caminda e industria turistico, a 
conoce cambionan drastico cu miles y miles 
di bishitantenan cu a converti e isla, den esun 
mas codicia pa turistanan principalmente 
Mericano. 


Mientras cu esaki sin duda esaki ta un 
logro grandi y importante, mesun grandi 
y importante mester keda mantencion di e 
producto turistico cu yama Aruba. 


Tur sitio turistico, tur centro di atencion cu 
ta conoci caba den exterior, tin cu wordo 
manteni y cuida den e miho forma posibel, 
ya cu e turistanan cu ta bin awe, nos kier nan 
bin otro aña atrobe y cuido di nos luganan 
turistico, ta esencial den esaki. 


Pa e motibo aki AWEMainta ta señala loke 
a sosode algun luna tras, un incidente of 
miho bisa un abuso di marca mayor cometi 
pa antisocialnan cu simplemente no sa ki 
daño nan ta haciendo na nan isla, caminda e 
malhechornan aki a dicidi di kima palapanan 
na e beach di Mangel Halto. 


Ta ser sospecha cu ta antisocialnan cu a 
bishita e isla aki den oranan di anochi, burachi 
of droga cu a dicidi di comete e barbaridad 
aki, na un sitio cu ta hopi gusta tanto pa local- 
como bishitantenan. 


Awor aki mes den vacacion escolar, famianan 
ta haci uzo di e beach aki pa pasa algun dia 
na lama cu nan famia, gosando di loke e luga 
bunita aki tin pa ofrece pero nan ta para dilanti 
di n ruina cu masha dia mester a wordo atendi 
caba pa autoridadnan concerni. 


Mangel Halto ta un beach protegi dor di 
instancianan internacional y e luga ta wordo 


AFFORDABLE 
ROAMING 


Free Incoming Calls, calling minutes and plenty 
of data with one ﬁxed fee. 


CARIBBEAN PLAN 


3 Days 
25 Minutes 
2GB 
AWG 25 


7 Days 120 Minutes 
10GB 
AWG 50 


PLAN 
DURATION 
CALLING MINUTES 
DATA 
ALLOTMENT 
PRICE 


INTERNATIONAL PLAN 


3 Days 
10 Minutes 
250MB AWG 25 


7 Days 
30 Minutes 
1GB 
AWG 65 


PLAN 
DURATION 
CALLING MINUTES 
DATA 
ALLOTMENT 
PRICE 


Dial *153# to activate 


Digicel 


Despues di varios luna ainda no a restaura 


palapanan kima na Mangel Halto 


bishita tur dia pa turistanan cu ta bin for di rond di e isla pa haci 
uzo di e beach aki, cu tin algo singular y atractivo cu ne. 


No solamente pa landa pero Mangel Halto a bira un luga hopi 
popular pa buceadonan, tanto local como turistanan cu ta bin 
akinan pa gosa di e bunita paisahenan bou di lama. 


Ta pa e motibonan aki ta na su luga pa solicita e departamentonan 
concerni, sea ta DOW of otro departamento, pa percura pa 
restaura e palapa na e sitio aki, no solamente pa elimina e bista 
mahos cu tin awor aki cu ta mal propaganda p e sitio aki pero 
tambe cu tin hopi hendenan local cu tabata uza e palapa aki pa 
un of otro actividad social familiar. 


Diaranson 27 di Juli 2022 


6 


LOCAL 


D 


en cuadro di e Landspakket, e ekipo di Pais 
Aruba representa por medio di Departamento 


di Recurso Humano (DRH) ta participando den 
un asina yama sesionnan di “Pressure Cooker”. E 
sesionnan aki ta wordo organisa door di Tijdelijke 
Werk Organisatie Hulanda y Aruba conhuntamente 
cu Uitvoeringsorganisatie Bedrijfsvoering Rijk. 


E meta di e sesionnan aki ta pa conhuntamente 
formula un pregunta y crea un momento pa 
marktconsultatie pa asina ehecuta e proyecto cu ta 
trata ‘herinrichting’ di e aparato gubernamental. 
Esaki conforme palabracion haci den cuadro di 
Landspakket. 


E trabaonan aki ta pa reforsa e aparato gubernamental 
y crea un aparato gubernamental mas eficiente pa 
Pais Aruba. 


Den transcurso di e siman aki e team di Hulanda 
cu esun di Aruba ta sinta pa formula e diferente 
documentonan den concepto pa asina por cuminsa 
cu e trayecto aki. Di tal forma por bisa cu den forma 
prudente y forma dinamico y activo, Pais Aruba 
ta trahando riba e restructuracion di nos aparato 
gubernamental. 


Pais Aruba ta traha riba restructuracion 


di aparato gubernamental 

Hoben Piloto tin 46 dia desapareci 


y famia ta desespera 


G 


uillermo Cortés Núñez, cu su 23 aña, ta Piloto 
comercial y ademas specialista den fumigacion 


aereo agricola. E tabatin varios luna buscando trabou 
na Colombia, pero mescos cu hopi, sin resultado 
positivo. Den su situacion desesperante pa por cumpli 
cu su oranan di vuelo pa mantene su licencia, a causa 
cu el a bay busca oportunidad den exterior. 


Dia 5 di april di 2020 contra boluntad di su mayornan, 
el a dicidi di bay Corsou. Prome el a bay Barranquilla 
y Bogota, y den un yamada haci na su mama Martha 
Nuñez el a cont’e cu el a topa cu otro coleganan cu a 
wordo yama pa presenta examen cerca companianan 
aereo cu ta haci vuelonan priva na islanan di Caribe. 


Den combersacion cu e famoso revista SEMANA, Omar 
Cortes (tata), a conta cu su yiu a mand’e un potret den 
cual por mira cu e tabata participando den un curso di 


capacitacion hunto cu 
otro coleganan Piloto. 
Den background por 
mira un banner cu ta 
bisa “Falki Aviation 
Curazao”. Esey ta e 
unico pista na cual 
nan ta mantene nan 
mes na dje, ya cu 
for di dia 10 di juni 
nan no a tende nada 
mas 
di 
Guillermo. 


Entre e periodo di e 
curso y e fecha di e 
desaparicion, el a manda potret y video cu e ta bulando, prueba 
cu e tabata trahando; incluso el a manda potret di hangarnan, 
pero sin menciona di unda nan ta. 


E problema pa e mayornan ta cu e hoben nunca a papia cla cu 
nan, solamente el a bisa nan cu e ta traha pa un persona cu tin 
avionnan y ta haci vuelonan priva pa islanan manera Boneiro y 
otronan den cercania. E ultimo mensahe cu e hoben a manda pa 
su mayornan tabata “Cuchos, no se preocupen que voy a salir a 
volar, les hablo cuando regrese”. Pero 46 dia despues ainda nan 
ta spera un señal di bida di dje. 


E tata a haci varios intento pa canciyeria scucha nan y unico 
contesta cu nan ta ricibi ta cu mester di mas informacion. Loke 
nan sa ta cu na ningun di e islanan a raporta accidente aereo, 
pa cual nan ta bisa cu por ta trata di un desaparicion forsa, ya cu 
despues di un luna sin cu niun hende a tuma contacto cu nan, a 
cuminsa descarta un secuestro a cambio di placa. 


Na Colombia nan a haci e denuncianan pertinente, pero te ainda 
no a asigna un fiscal pa e caso, Interpol tampoco a drenta den 
contacto cu nan pa pidi informacion y cuminsa investigacion. A 
contact e compania di Corsou, y nan contesta tabata cu no conoce 
e hoben y no tin ningun registro di dje. 


E mayornan tin miedo cu e mucha homber a wordo engaña door 
di un red di criminalnan, ya cu nan por a compronde cu esaki no 
ta e prome caso similar. Tin mas Piloto Colombiano cu a wordo 
raporta como desapareci den ultimo aña, cu mescos cu Guillarmo 
a biaha den buskeda di un oportunidad laboral na e islanan 
Caribense. 


Nan a dicidi di bay publico pa mira si autoridadnan por cuminsa 
haci tur esfuerso posibel pa soluciona e misterio cu tin henter e 
famia den angustia. 


Riba e registra di Camara di Comercio di Corsou tin solamente e 
nomber di Falki Aviation Curacao Foundation. Pero e descripcion 
ta bisa cu e tin metanan social. 



Announcement of the 
Government of Aruba 


Treasury Bills issue – Afl. 20,000,000.00 


August 4, 2022 – November 4, 2022 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of July 
25, 2022. 


The Centrale Bank van Aruba (CBA) informs of the 
upcoming Government of Aruba (GOA) Treasury 
Bills issue on August 4, 2022, in multiples of Afl. 
250,000.00 and Afl. 1,000,000.00. 


Amount: 
Afl. 20,000,000.00 


Maturity: 
3 months 


Redemption date: 
November 4, 2022 


Participation in the upcoming GOA Treasury Bills issue 
is only allowed through the intermediation of a local 
commercial bank. Application forms must be submitted 
to the CBA on Tuesday, August 2, 2022 at the latest at 
12:00 p.m. (cutoff time). 


Aruba, July 27, 2022 Centrale Bank van Aruba 

yera den oranan laat di atardi 
e homber Sciandri Lesire a 


haya su libertad. E nomber aki ta 
conoci pa motibo cu algun dia atras 
autoridadnan a detene despues 
cu su ex-pareha, mama di su yiu, 
a entrega un keho di abuso sexual 
contra dje. 


A base di e keho entrega, a detene 
dia 10 di juli y ayera 26 di juli, el a 
recupera su libertad. 


E ariba menciona ta nifica cu el a 
pasa 16 dia den detencion, cu tabata 
net su siguiente prolongacion, pero 
esaki no a tuma luga. Segun por a 


compronde for di su abogado mr. Illes, Hues Comisario a 
dicidi cu no tin motibo mas pa e keda deteni na interes di 
investigacion. 


E decision ariba menciona ta zona straño y por ta un 
indicacion caba di kico lo bay pasa. Normalmente ora cu 
detene un persona pa cierto tipo di delitonan, manera 
delitonan sexual, e sospechoso ta keda cera, si tin 
suficiente prueba, te dia cu e caso bini dilanti. E hecho cu a 
lague liber ta mustra cu lo no tin suficiente prueba. 


Tabata den luna di juli aki cu Josselyn Romero a dicidi no 
solamente entrega keho contra su expareha pero tambe 
a dicidi di bay publicamente cu e caso y splicando pakico 
el a haci e denuncia aki. El a bisa cu como mama e kier 
respeta privacidad y intimidad di su yiu muhe chikito. “Pero 
e momento a yega pa papia e berdad di loke a pasa. Mi ex, 
Sciandri Lesire, a abusa sexualmente di nos yiu muhe di 6 
aña.” Pues e denuncia haci tabata pa acto cu e mama ta bisa 
el a haci cu su mesun yiu. 


Den un declaracion amplio cu el a duna, a splica e motibo 
pakico el a bandona Lesire, cu ta maltrato verbal y fisico. 
Un decision cu , segun el a conta, tabata dificil pa e tuma ya 
cu, den su palabranan, e homber tabata menasa di comete 
suicidio of kita e mucha for di dje. 


Aunke cu Romero a entrega keho y a duna un declaracion di 
kico a pasa, e famia di e detenido a duna di conoce cu nan no 
ta kere e denuncia. Y cu nan ta kere si den inocencia di Lesire. 
Mas bien, ta kere cu e denuncia ta falso y debi na problemanan 
personal entre e mayornan di e mucha. 


Tata denuncia pa abuso a wordo laga liber 

Prome Minister ta felicita Minister 


di Husticia y Dienst Brandweer 


P 


rome Minister Evelyn Wever - Croes ta sumamente 
orguyoso di e desaroyonan cu Minister di Husticia 


Rocco Tjon a logra concretisa. Ta trata di diferente 
material di trabou nobo pa Dienst Brandweer Aruba, cu 
ta sumamente importante pa e departamento sigui eherce 
e tarea importante cu nan tin na un forma sigur. 


Manera cu Minister Tjon a splica, Dienst Brandweer 
Aruba ta un departamento cu pa varios aña a conoce hopi 
reto. Retonan infrastructural, falta di material, necesidad 
di truck nobo, educacion y entrenamento di personal y 
mas. Tabata un reto grandi pero hunto cu Management 
Team y Sindicato di Brandweer SINBA y danki na e 
pasenshi di e personal, por bisa cu a logra. 


Conseho di Minister a aproba e suma di 2.2 miyon florin 
cu tabata falta, pa asina por finalisa e compra di cuater 
truck pa Dienst Brandweer Aruba. Banda di esaki a 
percura pa e bomberonan haya “bluspakken” y uniform 
nobo (completo). Minister Tjon a anuncia tambe cu ta 
den proceso pa regla e posicion huridico di e trahadonan, 
y a haci palabracion cu companianan Mericano pa 
entrenamento necesario tuma luga na personal di 
Brandweer, cual pa hopi aña no tabata e caso. 


Di e forma aki ta mira cu desde Gabinete Wever-Croes 
I y aworaki, a continua cu esaki den Gabinete Wever- 
Croes II, ta sigui traha riba tur aspecto di mehoracion 
di Dienst Brandweer Aruba. Prome Minister ta felicita 
Minister Tjon y Dienst Brandweer cu e logro aki, sin 
lubida e empleadonan cu tabatin pasenshi durante tur e 
añanan aki. 

di arma di destruccion masal. 
Tur esfuerso cu ta wordo 
haci na Aruba a resulta di ta 
efectivo. 


Den e di cuater ronda di 
evaluacion pa cumplimento 
cu e recomendacionnan di 
FATF pa preveni y combati 
labamento 
di 
placa, 


financiamento di terorismo 
y proliferacion di arma di 
destruccion masal, banda cu 
ta evalua si e Pais ta cumpli 
tecnicamente cu tur regla 
di FATF, ta midi tambe e efectividad di e reglanan aki pa mantene 
e integridad di e sistema financiero di nos Pais. Aruba a score un 
resultado excelente. 


Di e 11 area den cual ta midi efectividad, Aruba a score 6 biaha 
efectividad substancial SE den e areanan di risico, maneho y 
coordinacion, cooperacion internacional supervision, medida 
preventivo, inteligencia financiero y confiscacion. Nos a score 
4 biaha efectividad modera ME, den areanan di persona legal y 
ultimo benificiario, investigacion y persecucion di labamento di 
placa y tambe pa financiamento di terorismo y medida preventivo y 
sancion pa financiamento di terorismo. Pa locual ta e area di sancion 
pa proliferacion di arma di destruccion masal, nos Pais a score un 
efectividad abou LE ya cu na Aruba no ta produci of transporta arma 
asina via di nos wafnan. 


Mester bisa cu e resultado di e evaluacion ta uno hopi bon, ya cu 
ta poco Pais den Caribe tin un sistema cu ta asina efectivo. Den e di 
cuater ronda di evaluacion di FATF, Aruba ta na di dos lugar despues 
di Bermuda cu tin un area den cual nan a score un efectividad halto 
HE. Te ainda ta Aruba y Bermuda ta e dos Paisnan den Caribe cu 
a score halto den efectividad cu nan sistema pa preveni y combati 
labamento di placa, financiamento di terorismo y proliferacion di 
arma di destruccion masal. E rapport di Aruba ta disponibel via 
www.fatf-gafi.org of www.cfatf-gafic.org. 


R 


ecientemente Gobierno di Aruba a wordo 
notifica di e resultado excelente di e evaluacion 


haci pa e Caribbean Financial Action Task Force 
CFATF di e integridad di e sistema financiero di 
Aruba . Den Caribe, Aruba ta figura na e di dos 
luga como Pais na unda cu ta aplica controlnan 
necesario pa preveni y combati cu e sistema 
financiero por wordo maluza pa labamento di 
placa, financiamento di terorismo y proliferacion 


Aruba y Bermuda cu miho sistema den 
Caribe pa combati crimennan financiero 

LOCAL 


H 


asta pa un vacacion Prome Minister di Aruba, ta formando un 
peliger constante pa e pais, sigur ora cu tuma nota cu den su tempo 


liber, e ta haciendo bishitanan politico cu no ta bishitanan oficial na 
Hulanda. 


Parlamentario Benny Sevinger a mustra cu ya caba Evelyn Weve Croes 
a manipula pueblo cu su supuesto reunion cu Secretario di Estado, 
Alexandra van Huffelen, caminda lo a atende cu e asunto di pago di 5% 
bek na trahadonan publico. 


No tabatin reunion ni di gobierno, ni di Tweede Kamer y mucho menos 
di RMR cu por a duna Prome Minister di Aruba riba e asunto di 5% di 
salario, pues henter e decision aki cu a ser anuncia cu gran fanfaria pa 
Evelyn, ta un decision cu a wordo tuma caba for di luna di Juni caminda 
a hinca e pago aki den e sistema di salario, loke lo a haci dificil pa 
gobierno por a paga salario di trahadonan publico siman pasa. 


“Prome Minister no por a haci nada otro, anunciando cu tog su gobierno 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Parlamentario Sevinger 
Prome Minister na Hulanda y e pais ta 
bou menasa p’e firma otro documento 


lo paga e 5% ya cu no tabatin otro solucion 
pa otro barco cu su persona y Minister di 
Finansa a pega den bista di pueblo. 


Evelyn a trata van Huffelen masha bunita 
mes durante di su bishita na luna di Juni, 
tratando di gana e Secretario di Estado di 
su banda pero contrario na loke Evelyn a 
spera, e mandatario Hulandes ta un politico 
totalmente diferente cu e lider di MEP. 


E ta un mandatario cu ta kere cu acuerdo 
y palabracionnan cu ta wordo haci na mesa 
di negociacion, tin cu wordo respeta y ta 
algo cu e lider di MEP nunca lo haci. 


Aki nos no a papia di un acuerdo of 
palabracion pero cantidad di acuerdo cu 
inicialmente Prome Minister Wever Croes a 
firma hunto cu Minister di Finansa Xiomara 
Maduro pero tambe otro acuerdonan 
caminda e lider di MEP a biaha pa Hulanda 
su so, sin secretaria, sin presencia di 
Minister Plenipotenciario pero su so a firma 
acuerdonan cu awor nan no por cumpli cu 
nan. 

POLITICA 


Nos por mira cu den paisnan 
afo e no a keda na solamente 
matrimonio sino cu a pusha 
tambe e enseñansa di ley di 
genero caminda no ta usa hende 
homber y hende muher mas. 
A cambia e symbolo riba porta 
di baño y locual cu a bin su tras 
ta aumento di violacion sexual 
y pedofil. E ley di genero lo 
mester wordo introduci na scol 
y asina trese confusion den nos 
criaturanan. Na Merca a bay asina 
leeuw cu ta kita e derecho legal di 
mayornan pa pon’e bao di poder di Estado. Esey ta duna 
nos di conoce cu lo no laga nos criaturanan yega mayor 
di edad pa nan por dicidi pa nan mes. Nos como mayor 
ta yama pa educa nos yiunan y no Estado. Den un Edado 
comunista esaki un asunto comun y corriete. Nos lo no por 
permiti pa introduci un ley asina. Francia tambe ta den 
proceso di introduccion di un ley asina. 


Aruba tambe ta wordo obliga pa accepta un cambio di e 
ley di genero, paso a bay di acuerdo e agenda 2030. Den 
forma socialista/comunista kier doblega pueblonan rond 
mundo. E covid-19 cu a sali for di laboratorio biologico 
na China ta un arma biologico pa asina benta economia 
mundial abao pa elitenan tuma poder riba henter mundo. 
E unico manera cu e experiment genetico cu nan a yama 
vacuna por a wordo introduci ta pa medio di un pandemia. 
Nos por a mira cu hopi pais a trata di hasi’e un obligacion 
y a bay asina leeuw di kier a crea un paspoort digital unda 
tin tur bo informacionnan. 


E ley di matrimonio aki lo obliga tanto pastornan catolico 
y pastornan di otro nominacion di fe Cristian pa cumpli cu 
e ley. Si e pastornan no cumpli nan lo wordo encarcela. Un 
medida hopi drastico. Esaki ta un momento pa nos pueblo 
habri nan wowo y nos no por minoria bin trapa riba nos 
derechonan di e isla aki. Nunca a viola nan derechonan. 
Nan por hiba un bida manera nan ta desea y ta responsabel 
pa nan actonan. 


Danki Dios pais nan rond di mundo a cuminsa lanta para 
pa nan derechonan. Un di e promenan ta Sri Lanka cu a 
core cu e president socialista/comunista. A sigui Inglaterra, 
Estonia, Bugaria y Italia. Hulanda tambe pronto e gobierno 
socialista/comunista aki lo bay cas. “Geen boeren geen 
eten. Hou vol boeren. Wij zijn met jullie”. Aruba su 
gobierno no ta keda atras paso e tambe ta colga na un hilo. 


U 


n berdadero Cristian tin e obligacion 
awor mas cu nunca di para pa norma y 


balor Cristian 


Prome biaha den historia ta graba un discurso 
nacional un paar di dia prome pa pase riba 
diadomingo 24 di juli 2022. Un discurso cu 
no tin ningun contenido di importancia y mas 
bien e ta refleha un discurso di desesperacion. 
Gobierno sa cu su dianan ta conta despues 
cu CAFT ta pidi pa duna henter ministerraad 
un decreto real asina pone nos isla di Aruba 
den un posicion hopi negativo. Despues di a 
hunga pa sabi awor nan cara ta na berguensa. 


Nos por mira cu gobierno di Aruba ta pusha 
e agenda 2030 manera ta pasa na otro pais. 
Un agenda cu ta bunita riba papel por su 
acto su tras ta diabiolico. Nos por mira cu 
despues di e proposicion di lider di Accion21 
y minister di Raiz sr Geoffrey Wever tambe 
kier pusha pa e ley caminda cu kier legalisa 
e matrimonio di mesun sexo. E metanan di 
desaroyo sostenibel a cuminsa cu partido 
avp na 2015 y partido mep a sigui cu’ne te cu 
dia di awe. 


Eric Ras (Curpa): 


Un berdadero Cristian tin e obligacion awor 


mas cu nunca di para pa norma y balor Cristian 

escos cu prome cu inicio di temporada actual, tin cantidad di speculacion 
tumando luga den prensa deportivo cu ta cubri baseball di Liga Grandi, 


riba e futuro di e pelotero Arubiano, esta Xander Bogaerts di Boston Red Sox. 


Entre otro Sportscenter tambe a haci un analisis di cambionan cu varios ekipo 
tin cu haci prome cu e fecha limite pa haci cambio, cu ta dia 2 di Augustus 
proximo te cu 6’or di atardi, caminda mayoria ta papia di Red Sox cu ta 
bayendo de mal en peor. 


Boston a inicia temporada c’un racha negativo di 10-19 pa despues recupera 
y pone un racha di 32 victoria contra 12 derota cu hasta e pone expertonan 
kere cu e ekipo lo no tin cu haci ningun cambio pa e trade deadline cu tin na 
Augustus. 


Sinembargo den e tres simannan prome cu e All Star break, Boston a bolbe cay 
den un mal racha logrando solamente 6 victoria contra di 14 derota y su prome 
wega despues di e All Star game, Red Sox a sufri un derota humiyante di 28-5 
na man di Toronto Blue Jays. 


Cosnan no ta bayendo bon cu e ekipo di Boston ya cu e pitcheo ta malisimo 
y dirigentenan lo trata di tur forma pa busca refuerso den e sector aki, loke 
ta nifica cu hungadonan cu por trece mas tanto hungado bek pa Boston, ta 
esunnan cu por bay. 


E solo hecho cu Boston den pasado a laga un figura clave di e ekipo, esta 
Mookie Bets bay sin mas, tur hende ta kere cu Bogaerts tambe por core mesun 
suerte ya cu na final di temporada, e tin un clausula den su contract forma 
te cu 2024, cu e por opta pa bira agente liber despues di e temporada actual. 


Fuera di Xander, e ekipo di Red Sox tin varios hungado cu lo bira agente 
liber na final di temporada y ta trata aki di entre otro J.D. Martinez, Nethan 
Eovaldi, Christian Vazquez, Michael Wacha, Rich Hill y tambe Matt Straham, 
pues dirigentenan tin hopi trabou pa haci cu e ekipo. 


Sinembargo e atencion completo di medionan di comunicacion cu ta cubri 
baseball Liga Grandi, a mira e shortstop di Aruba como e carta principal di 
Red Sox pa logra di haya un of mas pitcher di caliber pa yuda un staff di 
pitcheo cu ta un di esunnan menos efectivo den e dos liganan. 


Pa colmo ta bin acerca cu e tercera base Devers, cu tin e promedio di bateo 
mas halto di e ekipo cu .324, tin cu sinta algun wega, kisas un pa dos siman 
pa motibo di problema c’un hamstring. 


E pitcher astro Chris Sale pa di tercer tempoada sigui, ta confrontando 
problemanan cu su brasa y no ta dunando e ekipo e resultado cu a spera di dje. 


PRESIDENTE 


Sinembargo den un entrevista cu Presidente y CEO di Boston Red Sox, Sam 
Kennedy, esaki a sigura tur hende cu Xander Bogaerts “is going nowhere” 
señalando cu e plan ta pa traha un ekipo fuerte rond di Xander y Devers, dos 
di e hungadonan mas consistente cu e ekipo tin pa dos temporada sigui caba. 


Presidente y CEO di Boston a sigura cu 


Xander Bogaerts lo no wordo cambia 


Pero tin duda den a palabra y intencionnan di e 


Presidente di Boston ya cu ta mesun cos a pasa cu 


Mookie Bets kende tabata e cara di e franchise pero 


el a wordo laga liber y como agente liber e ekipo di 


Boston ningun momento a haci esfuerso pa firma 


e tremendo outfielder aki, un hungado mescos cu 


Xander, ta masha gusta pa fanaticada di e ekipo. 

SPORT 


D 


ialuna atardi e delantero Portugues, Ronaldo a yega e 
campamento di Manchester United pa hiba combersacion 


cu directiva y entrenado di e ekipo, esta Erik ten Hag. Un 
reunion cu segun varios medio di comunicacion no a brinda 
ningun salida pa e situacion cu a wordo crea pa e propio 
hungado, kende a dicidi di solicita un traspaso for di United, 
ya cu e ekipo Ingles no ta hungando den Champions Luegue 
proximamente. 


No tin ekipo cu ainda a mustra interes solido pa e servicio di 
Ronaldo mientras cu ainda e tin un contract te cu final di 2023 
cu e ekipo Ingles pero e ultimo speransa di e Portugues, ta e 
ekipo di Atletico Madrid cu sinembargo no tin suficiente fondo 
financiero pa contrata e hungado y a anuncia cu e lo bende 
Griezman pa e por trece Ronaldo. 


POGBA LESIONA: 


Cu gran fanfaria Juventus a anuncia contratacion di e medio 
campista Frances, Paul Pogba cu a yega liber di tur gasto for 
di Manchester United pero e fin di siman aki e hungado a sufri 
un lesion na su rudia cu ta laga e hungado pa algun siman for 
di accion. Hasta ta ser anticipa cu e lo tin cu opera su rudia ya 
cu e lo a daña su miniscus pero ainda no tin algo oficial riba 
e situacion di Pogba, kende ultimo dos temporada tampoco a 
hunga mucho pa United pa motibo di varios lesion. 


FRED CONTENTO: 


E medio campista di Manchester United, e Brasilero Fred, a 
mustra den declaracion haci na prensa, cu cosnan a cambia den 
e ekipo cu yegada di e entrenado nobo Erik ten Hag. E propio 
hungado a mustra cu tur hende ta sinti nan mes comodo cu loke 
a bin ta pasando te na e momentonan aki, incluso su persona 
cu ta hungando den un rol cu e no a custuma di hunga pero 
caminda e ta sinti su mes realmente comodo. 


Fred cu pa respet ta yama ten Hag, Profesor, a mustra cu bou di 
e director tecnico nobo, tur hende sa kico nan tin cu haci, tanto 
den e aspecto ofensivo como parti defensivo y tur hende tin cu 
duna tur loke nan tin pa e ekipo ta exitoso. 


“Mi ta contento, mi tin cu ataca y defende cu mesun rapides, ta 
trabou duro pero trabou cu por ta satisfactorio,” Fred a declara. 


LUIS SUAREZ: 


Ayera oficialmente e ex goleado di Barcelona, esta Luis Suarez, 
oficialmente a particip cu e ta biahando pa su pais natal Uruguay, 
caminda e lo bay firma un contract cu e ekipo di Nacional de 
Montevideo, den cual ekipo el a cuminsa su carera profesional. 


Suarez despues di e termina e temporada di Liga Spaño cu 
e ekipo di Atletico de Madrid, no a ricibi extension y a bay 


Redu di futbol 
Redu di futbol 
Ronaldo y Manchester ningun progreso 
Ronaldo y Manchester ningun progreso 


en busca di un otro ekipo na Europa pa milita aden sperando riba 
participacion den mundial cu e seleccion di Urugay. E falta di 
interes di ekiponan renombra pa firma e delantero ta e edad halto 
di Luis y tambe e temporada malo cu a pasa aden cu Atletico de 
Madrid. 


MEMPHIS DEPAY: 


Ta un hecho cu Barcelona ya no tin mester di Memphis Depay, 
apesar cu e ta e delantero mas efectivo desde cu el a yega den e 
ekipo pero kisas e problema mas grandi cu e tin ta e hecho cu el a 
wordo contrata pa Ronald Koeman, cu a wordo retira pa Presidente 
Laporta den mal forma. 


Koeman a tuma over un ekipo sin placa, un ekipo sin Messi, sin Luis 
Suarez, sin varios otro hungado y a guia e ekipo pa di dos puesto 
riba tabla di posicion pero el a ser mira pa Laporta como entrenado 
di e ex Presidente. Juventus aworaki ta mustrando interes concreto 
den Depay y su traspaso pa hopi lo ta algo logico mirando e forma 

olisnan a detene un homber di 53 aña di Den Bosch, 
despues cu su amigo di mesun edad, a hoga den un ‘meer’ 


mientras cu ora cu el a reacciona pa yuda e amigo, ya tabata 
mucho laat y e homber a hoga. 


Segun Ministerio Publico nan a laga e homber bay liber 
despues cu el a duna declaracion y e mes a entrega su 
grabacion na polis caminda, segun Fiscal, tabata bisto cu e 
amigo tabata den problema y cu esun na banda a bay yud’e 
despues pero ya tabata laat caba. 


E prome resultadonan di e investigacion ta mustra cu e 
homber a muri hoga y cu no ta trata di un crimen of algo 
por estilo mientras cu awor ta sperando riba otro rapport pa 
determina si e victima tabata bou influencia di alcohol of no. 


E dos amigonan tabata na e ‘meer’ Ijzeren Kind situa na Jan 
Heijmanslaan caminda e victima tabata biba y banda di 3.30 
e homber a dicidi di landa un rato pero a haya problema. Su 
amigo na banda no a bay yuda mesora pero si a logra filma 
tur cos. 


Pa ora cu el a dicidi di actua y el a logra di saca e homber for 
di awa, a bin resulta cu el a hoga caba pero polisnan a detene 
e amigo y ta investigando di kico e por wordo acusa, manera 
entre otro e falta di responsabilidad. 


U 


n mucha homber di 14 aña di bishita na e zoologico Leon den 
e estado Mexicano, Guanajuato, dado momento a dicidi di bay 


saca un ‘selfie’ banda di e haula den cual tabatin algun jaguar. 


E hoben no a paga tino con cerca el a yega di e waya di a haula y 
dado momento un di e animalnan aki, a gara su pia robes y a cuminsa 
ranca na esaki. Ta ora c’un otro di e animalnan aki tambe kier a bin 
gara pia di e hoben, esun cu a morde prome a laga bay loke a permiti 
e mucha homber saca su pia. 


El a sufri varios herida profundo na su pia, caminda e cortanan tabata 
blanco dunando indicacion cu nan a yega weso pero mesora otro 
bishitantenan a bati alarma y a duna e hoben prome auxilio te ora cu 
personal medico a yega na e sitio. 


E mucha homber no a tene su mes na reglanan cu tin den e zoologico 
caminda ta prohibi pa cualkier bishitante yega cerca di e waya di e 
haulanan. Apesar di e herida nan serio, e hoben ta for di peliger y lo 
no perde su pianan. 


S 


egun polis di Grecia, e hoben turista Ingles, Jack 
Fenton di 22 aña, a perde su bida tragicamente riba e 


isla di Mykonos den un incidente cu e helicopter den cual 
e tabata biahando hunto cu algun amigo. 


E version policial di e incidente ta mustra cu e victima 
hunto cu tres amigo, a caba di celebra nan vacacion riba 
e isla di Mykonos y a bula for di e luga aki pa Atenas pa 
regresa nan hotel. 


E victima asina cu e aparato a para, a bula abou y core bay 
na e parti patras di e helicopter pa saca un ‘selfie’ dilanti 
di e rotor chikito di e helicopter pero ta parce cu e no a 
midi e distancia mucho bon na momento di saca e selfie. 


Esaki a pone cu e rotor cu ainda tabata draai, a alcansa e 
hoben riba su cabes ocasionando su morto al instante, pa 
colmo den bista di su amigonan cu tambe a baha for di e 
aparato pa uni nan mes cu e amigo. 


Segun un publicacion den The Sun ta mustra cu e piloto 
di e aparato a keda totalmente traumatisa di e incidente 
pero tambe su tres amigonan cu a mira Fenton muri den 
nan bista. 


Hoben sacando selfie y ‘jaguar’ garando pia 


Homber filmando y 


amigo hogando 


Turista di 22 aña ta 
muri tumando ‘selfie’ 

Tienda di Educacion: 


D 


en un bida diario tin diferente aspecto y 
factor cu ta crea un rutina. Un individuo 


tin varios rol den bida, asina un persona por 
eherce e rol di un yiu, un ruman, un trahador, 
un boluntario of di un mama of tata di famia. 
Nos kier para keto na e ultimo rol aki, caminda 
cu tin hopi aspecto ta presenta na momento di 
forma un famia of di bira un mayor. 


Na promer lugar mester corda ariba cuido 
propio. Na momento cu un famia di 2 bira 
tres, pues tin un baby a yega den famia, e 
prioridadnan ta cambia. E “to do list” lo conoce 
cambio y lo tin menos tempo pa pensa ariba bo 
mes como individuo. Esaki por bira cu tempo 
un custumber y por tin consecuencia pa e salud 
fisico y tambe mental di e mayor. Ta pa esey 
ta hopi importante pa para keto na tin un bida 
balansa entre tur e rolnan cu por existi den bida 
di un persona. 


Con pa yega na un bida balansa? 


Pa por enfoca na yega na un bida balansa tin 
algun habilidad cu un persona mester por 
domina. E prome ta siña bisa NO. Esaki por zona 
un poco incomodo pa haci pa algun persona, 
pero mester corda ariba bo mes promer. Tin un 
dicho na Papiamento cu ta bisa: “Mi no ta bay 
corta mi nanishi pa bay daña mi cara”. Cu otro 
palabra no bay complace otronan bisando si pa 
despues sali perhudica. E di dos ta siña pone 
limite. Un dia tin 24 ora, ni mas ni menos. Ta 
importante pa plania hopi adelanta y premira 
con ta bay traha cu e tempo cu tin disponibel. 
E di tres ta keda na haci excogencia ora ta trata 
actividadnan structural social of caritativo. Ta 
importante pa contribui na metanan comun 
pero alabes mester corda coordina cuanto di bo 
tempo ta bay na esakinan. 


Semper corda resta tempo pa relaha of kisas 


practica un deporte cu ta regula e fluho di oxigeno pa e diferente 
organonan di nos curpa. Despues di un dia ocupa ta importante 
pa reflexiona y evalua con e dia a bay. Tuma tempo pa analisa e 
dia pa asina por ahusta of disminui e “to do list” pa asina esaki 
ta uno mas realistico posibel. 


Loke bo planta bo ta cosecha 


Si bo ta exigi di un mucha pa tin un balansa entre drumi, haci 
huiswerk y hunga nos como adulto tin e tarea di ilustra y 
proyecta esaki tambe. Pues sea semper consciente di locual bo 
ta duna como ehempel. Corda muchanan ta observa y kisas no 
ta duna comentario (ainda) pero lo yega un momento caminda 
esaki lo wordo ilustra of vocifera pa e mucha. Ta pa e motibo 
aki mayornan y tambe educador tin un tarea importante pa cu 
formacion di futuro generacion di hoben y adulto. 


Pa pregunta con por trece un balansa den bida como mayor 
Yama 161 cual ta Tienda di Educacion di dialuna pa diabierna 
entre 8 am – 6 pm. Tienda di Educacion ta specialisa den duna 
guia y sosten na mayor of educador durante e desaroyo di un 
menor entre 0 – 18 aña. Tienda di Educacion ta situa den edificio 
di Centro Pa Hoben y Famia, Sabana Blanco 68-C. Por contact 
Tienda di Educacion di dialuna pa diabierna via 161, Facebook 
Messenger of e-mail info@tdearuba.com. Pa keda informa like y 
follow e Facebook & Instagram Page. Bishita tambe nan Website 
y YouTube Channel pa mas informacion. 


Corda, locual cu bo planta awe bo lo cosecha mañan. 


Balansa, un aspecto importante den bida di cada persona 

V 


akantie grandi por sinti hopi largo pa muchanan. Nan por facilmente pasa 
oras tras di un pantaya mirando television of hungando un wega. Di otro 


banda, hopi mayor ta sigui traha durante vakantie. Asina mes ta importante pa 
planea tempo pa pasa cu e muchanan, pa asina nan pasa un vakantie agradabel. 
Pasando tempo cu bo yiunan ta fortalece boso relacion y ta crea recuerdonan 
cu nunca nan lo lubida. 


Inclui e muchanan den e planeamento di nan vakantie y puntra nan ki nan ta 
desea di haci. Traha un plan di locual boso kier haci como famia den vakantie 
hunto cu e muchanan, teniendo na cuenta cu boso budget y lagando espacio pa 
e muchanan por relax y descansa tambe. 


Ideanan di actividad pa haci durante vakantie 


•	 
Uza boso fantasia y creatividad trahando obra di man hunto. Probecha 
uza productonan cu por wordo haya rond di cas manera: carton, saco 
di papel y boter di plastic. 


•	 
Papia cu bo yiu tocante su soñonan y yud’e traha un “vision board” 
uzando revista y corant, pa e por colga den su camber y visualisa e 
metanan cu e kier logra. 


•	 
Probecha haci e cura di cas limpi despues di tanto yobida, busca simia 
y planta mata. Duna e mucha e tarea pa cuida e simia cu a wordo 
planta, dunando e awa tur dia pa e mir’e crese. 


•	 
Cuminda ta trece henter famia hunto. Laga bo yiu yuda bo den 
cushina. Siñ’e recetanan di famia of cushina un plato diferente di un 
otro pais manera cuminda Mexicano of Chines. 


•	 
Pasa tempo hunto hungando weganan di mesa manera: Mens erger je 
niet, domino, Uno y Monopoly. 


•	 
Organisa un movie night hunto na cas y mira boso pelicula faborito 
como famia. 


•	 
Repasa cash’i paña, co’i hunga y buki hunto cu e muchanan pa mira si 
tin cualke paña, co’i hunga of buki cu por wordo hiba como donacion. 


•	 
Haci trabou boluntario hunto pa siña bo yiu e importancia di yuda su 
prohimo. 


•	 
Cana den naturalesa y bishita sitionan rond Aruba manera Hooiberg, 
duinen y Conchi. 


•	 
Bishita biblioteca y laga bo yiu fia buki pa encurasha lesamento for 
di un edad jong. 


•	 
Bay lama hunto y disfruta di e beachnan di Aruba. 


•	 
Bishita museonan cu nos tin na Aruba. 


Drumimento ta sumamente importante pa muchanan. Mantene un bon rutina 
di drumi durante vakantie. Segun American Academy of Pediatrics, muchanan 
bou di 6 aña mester drumi 11 ora tur anochi y muchanan di scol basico mester 
drumi 9.5 pa 10.5 ora. Falta di soño por stroba e holoshi biologico di un mucha 
y por causa problema di comportacion como consecuencia. 


Haci e plan di vakantie di boso famia visual specialmente pa e muchanan, por 
ehempel ariba un calender grandi. Pa muchanan chikito ta recomendabel pone 
un potret cu ta ilustra e actividad den cuestion. Asina nan tambe por mira ki 
actividad ta bay tuma lugar y cuanto dia mas di vakantie a keda. Corda cu placa 
y material no ta importante pa un mucha. Loke ta mas valioso pa un mucha ta 
e tempo di calidad y atencion cu bo ta dun’e como mayor. 


Pa informacion of pregunta por acerca Fundacion Pa Nos Muchanan - 


Cumana 2 


Tel: 5834247/5880856 – Whatsapp: 6998900 


E-mail: info@fpnm.aw - Website: www.fpnm.aw 


FPNM: Actividad pa haci durante 


vakantie hunto cu bo yiunan 

iahuebs anochi siman pasa, departamento di Dialisis 
di Horacio Oduber Hospital a organisa un anochi di 


informacion di riñon. Tur esnan presente por a haya un 
chekeo gratis di salud entre otro check presion di sanger, 
sucu, colesterol y peso y a ricibi informacion amplio 
relaciona cu cuido di riñon. 


Rachel Kraaijvanger, manager di departamento di Dialisis, 
a duna di conoce cu na luna di maart a organisa un anochi 
di informacion na MFA Paradera, y awo a toca turno pa 
MFA Savaneta. Un sala completamente yen ta duna e 
satisfaccion di mira e acogida grandi, pero alabes ta duna 
e impresion cu hende mester di informacion. P’esey a 
dicidi cu lo brinda mas anochi asina ki e aña aki ainda 
pero na e otro dos MFA na Aruba. Ta importante pa tur 
esnan interesa haya e oportunidad pa haci un chekeo 
di salud y pa comparti cu nan tur informacion pa tin un 
dieta balansa, pa cuida e salud y sa con importante e dos 
organonan aki ta den nos curpa. 


Durante e anochi aki nefrologo Romeo Kock a duna un 
charla tocante riñon y con pa cuid’e. Alabes Frans Kock, 
opticien di Kock Optica a elabora tocante bista; ki efecto 
problema di riñon por tin riba bo bista y a duna algun 
conseho. Enfermera Raysa Carolina a brinda informacion 
tocante e trabou di dialisis y colega Maysa Chalabi, 
trahado social na departamento di dialisis, tambe a duna 
conseho y brinda informacion importante riba e parti 
social cu un persona cu problema di riñon por encontra. 
Un di e topiconan cu tur hende gusta ta e dieta. Geraldine 
Jean-Baptiste, kende ta dietista, a splica riba e parti di 


Team di dialisis HOH a atende sala completamente 


yen pa haya informacion tocante riñon 


producto y por ehemepel e cantidad di salo den nan. Ela 
trece diferente producto pa asina e publico por visualisa e 
problema di cierto cuminda y bebida. 


Sra. Jinan Dirksz, participante, ta conta cu ela bay hunto cu 
su yiu e biaha aki p’e yiu mes haya sa mas di e enfermedad. 
E yiu di chikito tin problema cu riñon y awo cu e ta hoben 
ta bon p’e mes tene cuenta cu diferente aspecto. E yiu a 
haya e anochi di charla interesante, specialmente e parti di 
cuminda. E ta gusta “easy food” y mayoria cos cu e dietista a 
bisa ta loke e hoben ta come. E yiu mes despues di e charla 
a indica n’e mama cu nan tin di bay adapta cierto habito cu 
e tin. Na final e ta conta cu ta importante pa cuida riñon y 
pa tene bo mes na altura pasobra di pafo kisas ta mustra 
cu no tin ningun molester pero paden bo no sa kico por ta 
pasando den e curpa. 


Participante Erna Geerman ta conta cu e tabata presente 
pa mira con su situacion ta. El a subraya di a haya e charla 
hopi bon. E ta educativo y bo ta haya e oportunidad di sa 
mas kico e enfermedad di diabetes ta. Su persona mes 
tin presion halto y aki el a haya oportunidad di sa con pa 
baha peso pa asina e no tin di yega e extremo di diabetes. 
El a recomenda henter pueblo di Aruba pa participa n’e 
programa aki di hospital, pasobra ta haya hopi informacion 
cu algun hende kisas no sa, manera mal uzo di salo y sucu. 


Keda pendiente y no perde e oportunidad di asisti na nos 
siguiente anochi di informacion tocante bo riñon di HOH su 
team specialisa y di biaha haci un chekeo di bo salud. Corda 
semper “Pa bo biba bon, pone atencion na bo riñon”. 

ecientemente investigadonan di Florida Atlantic University 
y University of California a descubri un especie nobo di 


cocolishi cono dilanti di costa di Aruba. Habitando e lama seco 
di Malmok e especie aki ta representa solamente un di e mas di 
180 especienan di molusco haya durante un investigacion di veld 
recien, mustrando Aruba como un “hotspot evolucionario” unico 
pa e region. 


Cocolishi cono ta cocolishi predatorio di lama cu casca estampa di 
color, cu bo ta haya den henter tropico. E Cocilishi di lamanan aki 
tin custumber di biba den awa seco y ta utilisa un djente hol yena 
cu veneno pa paralisa su presanan. Te poco tempo pasa, tabata 
pensa cu e mas di 600 sortonan di cocolishi cono tabata pertenece 
na e mesun genero; sinembargo, investigacion genetico awor 
a descubri cu e especienan aki ta pertenece, de facto, na varios 
genero diferente. 


Hotspot evolucionario 
E ambiente cerca di costa di Aruba ta unico pa varios motibo, 
un di esakinan ta su poblacion rico y endemico di molusco. E 
porcentahe halto di endemismo haya rond di e isla ta indica cu 
Aruba ta representa un “hotspot evolucionario” distintivo dentro 
di e region. De facto, den transcurso di e encuesta di campo di un 
siman, investigado David Berschauer di Universidad di California 
a topa cu mas di 180 especie diferente di molusco na Aruba. 


Un di e especienan aki a wordo determina despues como un 
subespecie nobo Jaspidiconus hendrikae, nombra asina na 
honor di Hendrika Wendriks, mama di un conocido buceado y 
malacologo amateur di Aruba, Jordy Wendricks. E especie nobo 
aki por wordo haya a lo largo di Malmok Beach, un area na e parti 
extremo nort di Aruba. E especie di Jaspidiconus ta habita den 
awa seco y, pa motibo di su capacidad limita di plama bay leu, 
hopi biaha ta exhibi grado halto di endemismo. E especie nobo aki 
tin un promedio di alrededor di 14 mm di largura y e ta bira fini na 
tur dos extremo. Aunke e ta similar na e especie J. vantwoudti, e 
especie nobo aki ta di un color geel bibo y tin rij chikito di punto 
maron (manera por wak riba e imagen abou). 


Implicacion 
Na nivel mundial, e habitatnan marino tropical ta menasa debi na 
desaroyo di costa, contaminacion, sobrepesca y cambio climatico. 
E perdida di habitat aki ta provoca un efecto drastico di perdida 
rapido di especie. Aunke historicamente e cocolishi cono a wordo 
pasa por halto, estudio nobo ta descubriendo su gran importancia. 
E venenonan di algun cocolishi conico awor ta ganando 
reconocimento pa nan posibel uzonan medicinal. Ya varios di e 
venenonan a wordo desaroya y nan ta uza nan como blokiado di 
dolor. E proteccion di e biodiversidad unico dentro di costa di 
Caribe Hulandes no solamente tin un gran balor ecologico, sino 
cu nan por contene e clave pa futuro avance cientifico den un serie 
di otro campo. 


Reporta bo observacionnan 
Bo a observa cocolishi of otro especie? Raporta bo observacionnan 
y potret di naturalesa riba e website di DutchCaribbean.Observation. 


Especie Nobo di Cocolishi Cono Descubri na Aruba 


org of descarga e app gratis (iPhone (iObs) y 
Android (ObsMapp). E informenan di especie di e 
comunidadnan local y e turistanan ta invaluabel pa 
e esfuersonan di conservacion di naturalesa pa yuda 
aumenta e conciencia publico pa proteccion general di 
e especie. Ademas, DCNA, Observation International 
y Naturalis Biodiversity Center ta trahando hunto 
pa desaroya un app di identificacion di especie 
automatisa pa bo telefon. E potretnan cu bo upload 
ta di gran balor pa haci esaki posibel. Si tin pregunta, 
por comunica cu research@DCNAnature.org 


Haya sa mas 
Pa bo haya sa mas, lesa e informe completo haciendo 
uzo di e siguiente link: 
Petuch, E., Berschauer, D. 2022. Un especie nobo di 
Jaspidiconus (Gastropoda: Conidae) di Aruba. The 
Festivus. Number 2, Volumen 54. Articulo. 


Figura 1. Especie endemico di Jaspidiconus di Aruba. 
A, B= Jaspidiconus hendrikae Petuch & Berschauer, 
especie nobo, holotipo di Malmok Beach, Aruba, 
largura 12,09 mm, LACM 3811; C, D= Jaspidiconus 
hendrikae Petuch & Berschauer, especie nobo, largura 
10,70 mm, Malmok Beach, Aruba, den e coleccion 
di investigacion di Berschauer; E, F= Jaspidiconus 
vantwoudti Petuch, Berschauer & Poremski, 
2015, holotipo, largura 12,4 mm, Arashi Beach, 
Aruba; G, H= Jaspidiconus vantwoudti Petuch, 
Berschauer & Poremski, 2015, largura 12 mm, 
Arashi Beach, Aruba. 

parto of prome. 


Cu e cambio aki, nos ta elimina e dolor cu algun mayor 
ta pasa aden pa duna nan yiu un nomber oficial. Sra. 
Pauletta den pasado a entrega e peticion aki, pero 
lamentabel cu e peticion aki a perde den e ministerio di 
GMN. Minister Pietersz -Janga a indica di lo bai traha 
riba e peticion cu e rapides necesario. 


Tambe sra. Pauletta a extende un invitacion na Minister 
Pietersz Janga pa tei presente na e conmemoracion 
anual Wave of Light, dia 15 di oktober proximo. 
Parlamentario Pauletta ta gradici minister Pietersz 
– Janga pa e combersacion y ta spera cu e diferente 
gruponan lo por haña oportunidad pronto pa sinta cu 
minister y tambe cu e intervencionnan planea tuma luga 
hunto cu tur e stakeholdernan. 


WILLEMSTAD - Parlamentario Pauletta awe a hiba 
un combersacion cu minister di Salubridad, Medio 
Ambiente y Naturalesa sra. Pietersz -Janga. E motibo 
principal pa e combersacion ta e diferente retonan cu 
tin den e sector di salud. 


Durante e combersacion sra. Pauletta a trec’é e 
entre otro e siguiente puntonan dilanti: E situacion 
urgente di pashentnan di wowo. Esta e echo cu tin 
un lista largo pa operacion di wowo na CMC, cu 
consecuencia cu tin pashent cu tin mas cu un aña ta 
warda riba nan operacion. Minister Pietersz- Janga a 
indica di ta trahando riba esaki y awor e ta den fase 
di sinta cu e sector. 


Un otro punto cu sra. Pauletta a trece dilanti ta cu 
mester evalua e posibilidad pa hasi mas uso di e 
profecional optometrista, pa asina por baha e lista 
largo di espera na dokternan di wowo. Ademas sra. 
Pauletta a trece dilanti cu ta importante pa e accionnan 
pa cu casnan di cuido keda ehecuta. E cuido di nos 
grandi y personanan cu un malesa ta depende di e 
accionnan aki. 


Y pa e motibo aki, ta urgente pa sigui cana e trayecto 
cu ya a keda encamina hunto cu federacion casnan 
di cuido. Parlamento tin un reunion pendiente cu 
minister over di e topico aki y sra. Pauletta ta spera 
cu mas pronto cu ta posibel por yama e reunion. 
Tambe sra. Pauletta a papia cu minister tocante aña 
di limpiesa. Y cu mester dedica atencion na e parti 
di concientisacion y spesialmente concientisacion di 
mucha. 


Den cuadra di esaki sra. Pauletta a duna diferente tip. 
Na final sra. Pauletta a entrega e peticion pa cambia 
e formulario di yiunan recien naci cu fayece durante 


Sra. Pauletta a combersa cu minister di 


GMN over di retonan den e sector di salud! 

Apesar di no ta den servicio mas..... 


Ex trahado di CPA a perde caso riba 


dianan di vakantie durante Covid 


WILLEMSTAD - Un ex trahado di CPA kende na final 
di su relacion di trabou ne compania a ripara cu a kita cen 
di e dianan cu e tabata cu vakantie obligatorio a hiba e 
compania corte y a perde e caso. 


Es cu durante e periodo di Covid gobierno a pidi 
empresanan pa caminda ta necesario adapta nan roster di 
trabou y vakantie pa motibonan di siguridad. Normal na 
CPA e trahadonan ta entrega nan peticion cu preferencia pe 
dianan di vakantie pero den e caso excepcional aki mester 
a dicta ki dia e trahado por bai cu vakantie. 


Den e caso aki e trahado no a entrega ningun deseo y ora 
e pandemia a yega Corsou gobierno a pone CPA riba lista 
di empresanan vital cu por haña excepcion riba regla y por 
manda trahado cas cu vakantie. 


CPA a consulta e medidanan aki cu sindicato di e trahadonan 
y a menciona e asunto di vakantie obligatorio tambe aunke 
e sindicato no a fiha un posicion firme riba esaki. A yega 
dia cu a informa e trahado cu e tin vakantie obligatorio di 
dos siman y cu e no tin mester di presenta na trabou pero 
mester keda dispuesto si hasi un apelacion riba di e pa bin 
traha. 


E trahado a consulta cu Sociale Zaken kendenan a bise 
originalmente cu vakantie obligatorio no ta legal pero 
despues a cambia di opinion cu si e ta legal. Hasta e 
sindicato a recomenda e trahado pa no gasta energia ne 
tema y pa dal bai hunto. 


Asina mes e trahado a pidi CPA pa reconsidera nan intencion 
pero CPA y AGT a splica e motibonan cu a obliga nan di 
tuma e medida. Ademas cu nan ta conta cu comprencion di 
un empleado pa controla e situacion. Asina mes e trahado 
a insisti y a demanda e companianan pa restitui e dianan di 
vakantie cu nan a kita for di dje. 


Hues a constata corectamente cu nunca e dos partidonan 
no a yega na acuerdo riba retencion dianan di vakantie 
obligatorio. 


Segun hues e compania a tuma un desicion legal 
proclamando vakantie obligatorio pa garantisa continuidad 
di suministro di alimento na Corsou. Ya aki e compania a 
haña rason den demanda di e trahado contra nan. 


Gilbert Doran: 


Recomendacion pa instala un 
Raad van Volksgezondheid 


WILLEMSTAD - Otro punto cu e parlamentario Gilbert 
Doran a trece dilanti ta cu ta mas cu logico cu un ‘Raad van 
Volksgezondheid’ ta haciendo falta den nos comunidad, 
manera tabata e caso te cu 10-10-10. 


Pues esaki no ta algo completamente nobo, ya cu despues 
di e fecha aki, a hasi cambionan importante pa cu e lei en 
cuestion, pero tog nunca mas ni a re-introduci esaki. 


Un ‘raad’ carga cu profecionalnan studia y doctora den 
medicina y salubridad publico di un pueblo, pa asina yuda 
conseha y sostene Minister den e tarea fuerte aki. Hasiendo 
uso di su derecho pa hasi pregunta na minister, ela manda 
e sigiente preguntanan pa Minister Pietersz- Janga: Kico 
ta e motibo cu no ta hasiendo uso di e ‘BIG wet’ manera 
mester ta? 


Como Minister encarga cu Salubridad Publico, con otro 
Minister ta kere cu por atende cu e ‘BIG wet’ aki? Kico ta 
e motibo pa cua nos ta permitiendo dokternan di cas eherce 
cu solamente un diploma basico di medicina? 


Minister ta na altura di e gravedad y riesgo asina halto 
cu e dokternan di cas aki ta trece pa salud di nos pueblo? 
Minister ta compronde y acepta cu esaki ta algo cu asta 
discriminatorio pa esun cu si a studia tur su añanan pa por 
eherce manera mester ta den su profecion? 


Pa ki motibo no a lanta un ‘Raad van Volksgezondheid’ cu 
e meta pa duna un man pa cu e labornan bastante carga cu 
ya nos isla ta confrontando cune? Kico tabata e motibo pa 
cua no a reintroduci e lei pa cu un ‘raad’ nunca mas? 


E ultimo aki no ta un pregunta, sino un humilde sugerencia 
pa por fabor reinculca un grupo di sosten pa cu salud 
publico, formaq pa profecionalnan di nos mes isla, y si ta 
bon, asta di exterior cu ta dispuesto y disponibel pa duna un 
man pa cu e topico aki. 


E parlamentario ta spera di ricibi contestanan alentador pa 
cu e topico ariba menciona. 

FORTALEZA PA FAMIA. 


Scirbi pa Pastor Marcel Balootje. 


DIOS TA SOBERANO RIBA TUR COS , DIOS TIN TUR PODER. 


Lamentablemente, te ainda tin hopi hende cu no ta convensi di esaki , nan ta keto bay mara na Tradicion, y Supersticion ,Scuridad 
y Bruheria keriendo den mentira enbes di kere den Dios cu a traha tur cos.Ta imposibel pa nos kere cu den e tempo moderno aki 
tin hende ta kere den cosnan cu hende a traha, of den scuridad diabolico, y hasta wordo horta brutalmente, pasobra nan mes kier 
y nan mes a dicidi di no somete na boluntad di Dios pa nan bida, pero cay bao di dominio di scuridad/bruheria. 


Ta tempo pa tur hende sa cu diabel no por crea nada, stop di perde tempo, pasobra Dios a crea tur cos. Bo ta limita e poder si 
Dios, y bo kier usa forsa di scuridad/bruheria pa trece un union no mereci bek. Pasobra caminda tin amor eynan Dios ta : Si dos 
persona ta uni door di scuridad/ bruheria, ta nifica cu no tin amor y cu uno kier domina e otro. No tin ningun hende cu ta den 
Cristo Hesus cu por keda mara den bruheria, cu ta participa den scuridad, pasobra e poder di Dios tin forsa riba tur maldad, 
riba tur locual ke haci dominio riba hende. Dios a duna na nos tur autoridad den Cristo Hesus, pesey tur oracion cu nos haci nos 
mester hacie den nomber di Cristo Hesus, cual ta e unico Nomber cu tin e poder di pone diabel na careda, y por fabor no combina 
e nomber di Hesus cu nada di idolatria, pasobra den e nomber di Hesus tin suficiente poder pa sana y libera hende di tur atake 
di e enemigo.(Marco 16:17), Mateo 28:18 ta bisa: Hesus a hala serca y a papia cu nan bisando, tur autoridad a wordo duna na Mi 
den cielo y riba tera. 


Tur autoridad a wordo duna na Hesus,pesey un hende cu ta solicita servicio di scuridad /bruheria su curazon ta lew for di Dios, 


Tene cuenta cu scuridad/bruheria no tin poder pa: 


Saca un hende for di adiccion. 


Stop hobennan di cana cu arma y bende droga. 


No por preveni abuso di mucha. 


No por para adulterio, y infieldad. 


No por cura cancer, ni tampoco otro enfermedad terminal. 


No por para rebeldia bao di hubentud. 


Tampoco por evita hobennan di cay sera. 


Tampoco por sconde maldad, pasobra un dia polis lo cay aden. 


Tampoco mantene un matrimonio y mara hende na otro, pasobra e luz di Dios lo saca tur cos na cla. 


Scuridad no por cura ningun curazon kibra , ni tampoco sana ningun herida. 


Tur locual wordo logra pa via di scuridad/bruheria tin fecha di vencemento, pasobra e palabra di Dios ta kibra tur cadena. 


Si un homber/muher tin mester di usa scuridad/ bruheria pa mantene nan mes hunto, anto nan amor no ta real. Pesey tin hopi 
stress, depresion, y problema mental. 


Si un hende tin mester di scuridad/bruheria pa e mantene un puesto na trabao of keda den un posicion e persona ey tin un 
karakter hopi insigur. 


E no ta merece e puesto, pasobra su Fe no ta den Dios. 


Ta tempo pa stop di kere den talisman, renchi of rabo di coneu, ,stop di tuma bañonan cu ta costa miles di florin, y yama riba e 
Sanger Di Cristo Hesus, pa bo wordo libera. 


Jeremias 32:27 Señor ta bisa: Mira ami ta Señor e Dios di tur carni , acaso tin algo cu ta dificil pa Mi. 


Sinceramente, Pastor Marcel Balootje. 



“Dios ta Amor…Y amor ta Dios, 


Maske mi no ta na e mundo aki, tur dia 
lo mi ta banda di boso curason, mi por 
stens di loke Senjor ta hacie” Salmo 33 


Cu profundo tristesa pero conforme cu boluntad di Dios, nos ta anuncia cu a fayese: 


Delwin Lindor Maduro 


Mihor conoci como: “Prince D” 


*04-09-1991 - † 24-07-2022 


Acto di Condolencia lo tuma lugar Diabierna 29 di Juli 2022 for di 7’or pa 9’or di anochi na 


Adpatres Funeral Home & Crematorium 


Ta invita demas famia, bisiña, amigonan, coleganan y conocirnan, pa e acto di Entiero cual lo 
tuma lugar Diasabra 30 di Juli 2022, di 1or’ pa 4’or di atardi na Misa Cristo Rey na Brasil. 


Staff y personal di Ad Patres funeral home & Crematorium ta extende nos mas sentido pesame 


na famia di e fayecido. 

Mi ke alabá SEŇOR tur tempo, 


Su alabanza lo no kita fo’I mi boca, Mi alma ta gloria 


den SEŇOR, Laga humildenan bin tende y gosa. 


Canta grandesa di SEŇOR huntu cu mi, ban alabá SU 


Nomber tur huntu! Salmo 34 


Cu dolor na nos curason, nos ta anuncia fayecimento 


di nos ser stima: 


Mario Dennis Croes 


Cariñosamente yama “Danny” 


*26-01-1951 - †19-07-2022 


“Señor ta mi wardador, mi no tin falta di nada; 
den cunucu di yerba berde E ta pone’mi sosega. 


E ta hiba’mi na awa trankil, pa’mi bolbe haña forsa.” 


Salmo 23 


Cu inmenso dolor y tristeza den nos curason pero agradecido pa 
tur locual e la significa pa nos, 
nos ta anuncia cu a bay drumi pa semper den brasa di Señor nos 
yiu, ruman, omo, subrino y amigo stima: 


Martin Reimiro Briesen 


*05-11-1959 - †15-06-2022 


Those we love…don’t go away. 


They walk beside us every day. Unseen, unheard, but 
always near,still loved, still missed and forever dear. 


Cu dolor na nos curason, nos ta participa fayecimento di 


nos ser stima: 


Sr. Louis R.F. Pâris II 


Cariñosamente yama “Chito” 


*28-11-1941 - †20-07-2022 


Lagrima y flornan por seca, su recuerdonan y tur loke el a haci 
y significa pa nos, cu lo keda graba pa semper den nos mente y 


curason. “Cerca Dios mi alma ta na paz, ta di DJ’E mi salbacion ta 


bin” Salmo 62:1 


Cu dolor na nos curason, nos ta participa fayecimento 


inesperadamente 
di nos ser stima: 


Sra.vda. Matilda Angela-Erasmus 


Cariñosamente yama “Tila” 
*29-08-1940 - †20-07-2022 


PA LESA FULL OBITUARIOS, WAK WWW.AWEMAINTA.COM/OBITUARIOS 


Gradicimiento y Invitacion 


Na nomber di su yiunan, nieto- y 


bisanietonan y demas famia nos kier a 
manda un danki na tur cu di un of otro 
manera a duna nan sosten y muestra di 
carino cu fayecimento y despedida di 


nos defunto stima: 


PETRA BOEKHOUT WERLEMAN 


Danki special na Aurora Funeral Home 


pa e bon servicio 


Alavez nos kier a invita pa tres Santo 
Sacrificio di misa cu lo tuma lugar na 
Inmaculada Concepcion na Sta Cruz: 


- Diahuebs 28 di Juli pa 7’or anochi 


- Diabierna 29 di Juli pa 7’or anochi 


Despues di ultimo santa sacrificio di misa lo 
tin rezamentu di rosario na cas Zumbo # 2 


Dios ta amor i amor ta Dios. 


Maske mi no ta na mundo aki, tur dia lo 


mi ta banda 


di boso Curazon, mi por stens di loke 


Señor ta hasi. 


Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 

“Señor ta mi wardador, mi’n tin falta di nada Den 
cunucu di yerba berde e ta ponemi sosega. E ta 
hibami na awa trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Avelina Aurita Maduro 


Mihor conoci como: “Evelin” 


*28-07-1946 - †24-07-2022 


Acto di entiero lo wordo anuncia despues. 


“Señor ta mi wardador, mi’n tin falta 


di nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. 


Salmo: 23 
A fayece: 


Marie O. Borange 


*13-10-1949 - †26-07-2022 


Acto di entiero lo wordo anuncia 


despues 


Canta grandesa di Señor huntu cu mi, ban alabá su Nomber tur 
huntu! M’a acudi na Señor: El a scucha mi, El a libra mi di tur mi 
temornan. Esnan ku fiha riba djE lo bria y nan cara lo no keda na 


bèrguensa. 


Cu dolor na nos curason, nos ta participa fayecimento di: 


Sr. José D. Tromp 


Cariñosamente yama “Jossy” 


*18-01-1948 - †22-07-2022 


Acto di entiero lo wordo anuncia despues 


Als u inderdaad de geest van de dood zou aanschouwen, 
open dan uw hart wijd voor het lichaam van het leven. 


Want leven en dood zijn één, net zoals de rivier en de zee één 


zijn. 


Si di berdad bo por contempla spiritu di morto, 


habri bo curason hancho pa curpa di bida. 


Pasobra bida y morto ta un, mescos cu riu y laman. 


Khalil Gibran 


Cu tristesa nos ta anuncia fayecimento di 


Elizabeth (Elza) W. van Gaalen 
24 januari 1949 – 22 juli 2022 


